《奉和御制中秋翫月歌》
宋代·寇准

戒井铜龙漏水平，玉轮初满物华清。
光连南极星辉正，影泛中天帝宇明。
风来蘋末披轻雾，香湿兰丛浥零露。
绛河横度灿云章，灵鹊群飞绕宫树。
法久照兮庆昌时，乐芳宴兮忘疲。
敷睿文兮玩澄景，当严更兮渐永。
九门秘邃敞尧宸，霭霭金波瞩目频。
进牍岂能抽鄙思，赓歌深愧预朝伦。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。